कुमारलाई सफलता
कुमार केसीले सर्वाधिक ४० अंक जोड्दै घनश्याम गोल्डेन जुब्ली एमेच्योर गल्फको उपाधि जितेका छन् ।
काठमाडौं — कुमार केसीले सर्वाधिक ४० अंक जोड्दै घनश्याम गोल्डेन जुब्ली एमेच्योर गल्फको उपाधि जितेका छन् ।रोयल नेपाल गल्फ क्लबमा सम्पन्न दुईदिने सोसल गल्फमा विष्णु कार्की ३९ अंकसहित उपविजेता भए । फुन्सो नोर्बु लामाले सर्वाधिक ३५ ग्रास प्वाइन्ट बटुले । महिलातर्फ पहिलो भएकी रेखा घिमिरेले ३४ अंक बनाएकी थिइन् । सिनियरमा बीबी थापा (३७ अंक) र सुपर सिनियरमा नरेन्द्रकुमार राई (३३ अंक) पहिलो स्थानमा रहे । जुनियरमा शाश्वत प्रधान (२१ अंक) ले ट्रफी चुमे । तासी घलेले सर्वाधिक तीन बर्डी बनाए । 